CELEX: 32018D1206(01)
Language: ro
Date: 2018-11-30 00:00:00
Title: Decizia de punere în aplicare a Comisiei din 30 noiembrie 2018 privind publicarea în Jurnalul Oficial al Uniunii Europene a unei cereri de modificare a caietului de sarcini al unei denumiri din sectorul vitivinicol conform articolului 105 din Regulamentul (UE) nr. 1308/2013 al Parlamentului European și al Consiliului [Tierra de León (DOP)]

6.12.2018   
               
               
                  RO
               
               
                  Jurnalul Oficial al Uniunii Europene
               
               
                  C 439/4
               
            
         DECIZIA DE PUNERE ÎN APLICARE A COMISIEI
         din 30 noiembrie 2018
         privind publicarea în Jurnalul Oficial al Uniunii Europene a unei cereri de modificare a caietului de sarcini al unei denumiri din sectorul vitivinicol conform articolului 105 din Regulamentul (UE) nr. 1308/2013 al Parlamentului European și al Consiliului [Tierra de León (DOP)]
         (2018/C 439/04)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 97 alineatul (3),
         întrucât:
         
                     (1)
                  
                  
                     Spania a depus o cerere de modificare a caietului de sarcini al denumirii „Tierra de León” în conformitate cu articolul 105 din Regulamentul (UE) nr. 1308/2013. Modificarea include schimbarea denumirii „Tierra de León” în „León”.
                  
               
                     (2)
                  
                  
                     Comisia a examinat cererea și a ajuns la concluzia că sunt îndeplinite condițiile prevăzute la articolele 93-96, la articolul 97 alineatul (1) și la articolele 100, 101 și 102 din Regulamentul (UE) nr. 1308/2013.
                  
               
                     (3)
                  
                  
                     Pentru a permite prezentarea de declarații de opoziție în conformitate cu articolul 98 din Regulamentul (UE) nr. 1308/2013, cererea de modificare a caietului de sarcini al denumirii „Tierra de León” ar trebui publicată în Jurnalul Oficial al Uniunii Europene,
                  
               DECIDE:
         
            Articol unic
            Cererea de modificare a caietului de sarcini al denumirii „Tierra de León” (DOP), în conformitate cu articolul 105 din Regulamentul (UE) nr. 1308/2013, figurează în anexa la prezenta decizie.
            În conformitate cu articolul 98 din Regulamentul (UE) nr. 1308/2013, publicarea prezentei decizii conferă dreptul de opoziție la modificarea caietului de sarcini menționat la primul paragraf al prezentului articol în termen de două luni de la data publicării în Jurnalul Oficial al Uniunii Europene.
         
         
            Adoptată la Bruxelles, 30 noiembrie 2018.
            
               
                  Pentru Comisie
               
               Phil HOGAN
               
                  Membru al Comisiei
               
            
         
         
            (1)  JO L 347, 20.12.2013, p. 671.
      
      
         
            ANEXĂ
            
               „TIERRA DE LEÓN”
            
            
               PDO-ES-A0882-AM02
            
            
               Data cererii: 13.3.2017
            
            CERERE DE MODIFICARE A CAIETULUI DE SARCINI
            1.   Norme aplicabile modificării
            
            Articolul 105 din Regulamentul (UE) nr. 1308/2013 – modificare care nu este minoră
            2.   Descrierea și justificarea modificării
            
            
               Modificare a denumirii DOP:
            
            Denumirea DOP se modifică din „Tierra de León” în „León”, ceea ce afectează atât caietul de sarcini, cât și documentul unic în toate situațiile în care denumirea apare în cele două texte.
            Competitivitatea extremă de pe piața actuală a vinului, împreună cu confuzia la pronunție și în scris între denumirea produsului nostru care beneficiază de DOP, „Tierra de León”, și indicația geografică protejată Vino de la Tierra de „Castilla y León”, care, în conformitate cu reglementările în vigoare, poate fi etichetat ca „Vino de la Tierra de Castilla y León”, ne îngreunează foarte mult sarcina de a-i informa pe consumatori cu privire la diferențele dintre vinurile de cele două niveluri, în ciuda faptului că vinurile noastre sunt obținute din anumite soiuri de viță de vie autohtone, cum ar fi Prieto Picudo și Albarín blanco. Acest lucru este valabil chiar și în ciuda faptului că condițiile climatice și pedologice și practicile de cultivare au fost perfect definite și încorporate de secole de producătorii noștri și în zona noastră.
            Denumirea „León”, care urmează să fie utilizată pentru denumirea de origine, este cât se poate de concisă și specifică pentru aria de producție protejată; ea este în conformitate cu limitele tuturor localităților și subdistrictelor ariei și face posibilă păstrarea intactă a legăturii existente între produsul protejat și condițiile foarte speciale care l-au definit istoric.
            DOCUMENT UNIC
            1.   Denumire înregistrată
            
            León
            2.   Tip de indicație geografică
            
            DOP – Denumire de origine protejată
            3.   Categorii de produse vitivinicole
            
            
                     
                        1.
                     
                     
                        Vin
                     
                  4.   Descrierea vinului (vinurilor)
            
            
               VIN – Vinuri albe
            
            Vinurile albe obținute din soiurile de struguri Albarín Blanco, Verdejo și Godello au mare echilibru gustativ și aromatic și sunt proaspete și complexe.
            Tărie alcoolică totală minimă: 10,5 % vol.
            Caracteristici analitice generale
            
                        Tăria alcoolică dobândită minimă (în % volum):
                     
                     
                        10,5 
                     
                  
                        Aciditatea totală minimă:
                     
                     
                        4,5  în grame pe litru, exprimată în acid tartric.
                     
                  
                        Aciditatea volatilă maximă (în miliechivalenți pe litru):
                     
                     
                        11,67 
                     
                  
                        Cantitatea totală maximă de dioxid de sulf (în miligrame per litru):
                     
                     
                        160
                     
                  
               VIN – Vinuri roze
            
            Vinurile roze Prieto Picudo sunt foarte aromate, proaspete (aciditate naturală ridicată), iar la degustare au o corpolență și o structură semnificative (echilibru între alcool și aciditate).
            Tărie alcoolică totală minimă: 11 % vol.
            Caracteristici analitice generale
            
                        Tăria alcoolică dobândită minimă (în % volum):
                     
                     
                        11
                     
                  
                        Aciditatea totală minimă:
                     
                     
                        4,5  în grame pe litru, exprimată în acid tartric.
                     
                  
                        Aciditatea volatilă maximă (în miliechivalenți pe litru):
                     
                     
                        11,67 
                     
                  
                        Cantitatea totală maximă de dioxid de sulf (în miligrame per litru):
                     
                     
                        160
                     
                  
               VIN – Vinuri roșii
            
            Roșii: intensitate pronunțată a culorii, sunt aromatice (fructe roșii și negre), intense și corpolente, ușor aspre și au final lung.
            Tărie alcoolică totală minimă: 11,5 % vol.
            Caracteristici analitice generale
            
                        Tăria alcoolică dobândită minimă (în % volum):
                     
                     
                        11,5 
                     
                  
                        Aciditatea totală minimă:
                     
                     
                        4,3  în grame pe litru, exprimată în acid tartric.
                     
                  
                        Aciditatea volatilă maximă (în miliechivalenți pe litru):
                     
                     
                        11,67 
                     
                  
                        Cantitatea totală maximă de dioxid de sulf (în miligrame per litru):
                     
                     
                        150
                     
                  
               VIN – Vinuri roșii învechite
            
            Vinurile roșii învechite păstrează caracteristicile soiului de struguri (P. Picudo), dar sunt mai complexe, mai puțin astringente și sunt echilibrate, taninoase și au final lung.
            Tărie alcoolică totală minimă: 12 % vol.
            Caracteristici analitice generale
            
                        Tăria alcoolică dobândită minimă (în % volum):
                     
                     
                        12
                     
                  
                        Aciditatea totală minimă:
                     
                     
                        4,3  în grame pe litru, exprimată în acid tartric.
                     
                  
                        Aciditatea volatilă maximă (în miliechivalenți pe litru):
                     
                     
                        11,67 
                     
                  
                        Cantitatea totală maximă de dioxid de sulf (în miligrame per litru):
                     
                     
                        150
                     
                  5.   Practici oenologice
            
            (a)   
                  Practici oenologice esențiale
               
            
            
               Practica oenologică specifică
            
            
                        —
                     
                     
                        Tăria minimă probabilă a strugurilor: 11,5 % (roșu), 10,5 % (alb).
                     
                  
                        —
                     
                     
                        Randament maxim la extracție: 74 l pe 100 kg de struguri.
                     
                  
                        —
                     
                     
                        Pentru vinurile care vor folosi mențiunea „CRIANZA”, „RESERVA” sau „GRAN RESERVA”, trebuie să se utilizeze butoaie din lemn de stejar cu o capacitate maximă de 330 l, iar ele nu pot să fie mai vechi de 10 ani.
                     
                  
               Restricție relevantă pentru vinificare
            
            
                        —
                     
                     
                        Vinurile albe trebuie să fie produse utilizând un minim de 50 % din soiurile de struguri albi Verdejo, Albarín blanco și Godello.
                     
                  
                        —
                     
                     
                        Vinurile roze trebuie să fie produse utilizând un procentaj de minim 60 % Prieto Picudo și/sau Mencia, restul de 40 % constând din soiurile autorizate de struguri (albi și/sau roșii).
                     
                  
                        —
                     
                     
                        Vinurile roșii trebuie să fie produse utilizând un procentaj de minim 60 % din soiurile de struguri roșii Prieto Picudo și/sau Mencía.
                     
                  
               Practica de cultivare
            
            Densitatea de plantare este cuprinsă între 1 100 și 4 000 de butuci pe hectar.
            (b)   
                  Producții maxime
               
            
            
               Soiuri albe cu tăiere sub formă de tufă
            
            7 000 de kilograme de struguri pe hectar
            
               Soiuri albe cu tăiere sub formă de tufă
            
            51,80 hectolitri la hectar
            
               Soiuri albe pe spalieri
            
            10 000 de kilograme de struguri pe hectar
            
               Soiuri albe pe spalieri
            
            74 de hectolitri la hectar
            
               Soiuri roșii cu tăiere sub formă de tufă
            
            6 000 de kilograme de struguri pe hectar
            
               Soiuri roșii cu tăiere sub formă de tufă
            
            44,44 de hectolitri la hectar
            
               Soiuri roșii pe spalieri
            
            8 000 de kilograme de struguri pe hectar
            
               Soiuri roșii pe spalieri
            
            59,20 de hectolitri la hectar
            6.   Aria delimitată
            
            Aria geografică a DOP „LEÓN” este situată în sudul provinciei León și include o parte din provincia Valladolid; aceasta se învecinează cu provinciile Zamora și Palencia și are o suprafață de 3 317 km2. Aria geografică cuprinde următoarele localități:
            —   Provincia León:
            Algadefe, Alija del Infantado, Antigua (La), Ardón, Armunia (Pd.), Bañeza (La), Bercianos del Páramo, Bercianos del Real Camino, Burgo Ranero (El), Cabreros del Río, Calzada del Coto, Campazas, Campo de Villavidel, Castilfalé, Castrocalbón, Castrotierra de Valmadrigal, Cebrones del Río, Cimanes de la Vega, Corbillos de los Oteros, Cubillas de los Oteros, Chozas de Abajo, Fresno de la Vega, Fuentes de Carvajal, Gordaliza del Pino, Gordoncillo, Grajal de Campos, Gusendos de los Oteros, Izagre, Joarilla de las Matas, Laguna de Negrillos, Matadeón de los Oteros, Matanza, Onzonilla, Pajares de los Oteros, Palacios de la Valduerna, Pobladura de Pelayo García, Pozuelo del Páramo, Quintana del Marco, Quintana y Congosto, Riego de la Vega, Roperuelos del Páramo, Sahagún, San Adrián del Valle, San Esteban de Nogales, San Millán de los Caballeros, Santa Cristina de Valmadrigal, Santa Elena de Jamuz, Santa María del Monte Cea, Santas Martas, Santovenia de la Valdoncina, Toral de los Guzmanes, Valdemora, Valderas, Valdevimbre, Valencia de Don Juan, Valverde Enrique, Vallecillo, Vega de Infanzones, Villabraz, Villademor de la Vega, Villamandos, Villamañán, Villamontán de la Valduerna, Villamoratiel de las Matas, Villanueva de las Manzanas, Villaornate y Castro, Villaquejida, Villaturiel și Zotes del Páramo.
            —   Provincia Valladolid:
            Becilla de Valderaduey, Bustillo de Chaves, Cabezón de Valderaduey, Castrobol, Castroponce, Cuenca de Campos, Mayorga, Melgar de Abajo, Melgar de Arriba, Monasterio de Vega, Quintanilla del Molar, Roales de Campos, Saelices de Mayorga, Santervas de Campos, Unión de Campos (La), Valdunquillo, Villacid de Campos, Villagómez la Nueva și Villalba de la Loma.
            Aria în care se produce învechirea vinurilor purtând DOP „LEÓN” este identică cu aria de producție.
            7.   Soiurile principale de struguri de vin
            
            
                         
                     
                     
                        ALBARIN BLANCO
                     
                  
                         
                     
                     
                        PRIETO PICUDO
                     
                  
                         
                     
                     
                        MENCIA
                     
                  
                         
                     
                     
                        VERDEJO
                     
                  
                         
                     
                     
                        GODELLO
                     
                  8.   Descrierea legăturii (legăturilor)
            
            
               VIN
            
            O climă continentală, caracterizată de o iarnă lungă și grea, o vară scurtă în care alternează zile foarte fierbinți și uscate cu zile reci, precipitații de aproximativ 500 mm și grad mare de însorire, altitudine medie înaltă, sol sărac în materii organice și o anumită gamă de soiuri de viță de vie, în special soiul Prieto Picudo, toți acești factori permit viticultorilor să producă vinuri de mare intensitate aromatică, foarte echilibrate ca aciditate și cu final lung.
            9.   Condiții suplimentare esențiale
            
            
               Cadrul juridic:
            
            Legislația națională
            
               Tipul condiției suplimentare:
            
            Ambalarea în aria delimitată
            
               Descrierea condiției:
            
            Având în vedere faptul că îmbutelierea vinurilor protejate prin DOP „León” este unul dintre aspectele esențiale pentru protejarea caracteristicilor dobândite în cursul procesului de fabricație și al procesului de învechire, această procedură trebuie să fie realizată numai în cramele situate în aria de producție, la instalațiile lor de îmbuteliere.
            
               Cadrul juridic:
            
            Legislația națională
            
               Tipul condiției suplimentare:
            
            Dispoziții suplimentare privind etichetarea
            
               Descrierea condiției:
            
            Eticheta poate utiliza mențiunea tradițională „DENUMIRE DE ORIGINE”, în loc de DENUMIRE DE ORIGINE PROTEJATĂ
            Este obligatoriu să se indice pe etichetă anul de recoltă inclusiv pentru vinurile care nu au fost învechite.
            Pentru vinurile roșii se pot utiliza următoarele mențiuni tradiționale pe etichetă: „CRIANZA”, „RESERVA” și „GRAN RESERVA”, cu condiția de a respecta condițiile prevăzute în legislația aplicabilă.
            10.   Link către caietul de sarcini
            
            http://www.itacyl.es/opencms_wf/opencms/informacion_al_ciudadano/calidad_alimentaria/7_vinicos/index.html